Harju Maavalitsus Teie 28.07.2017 nr 6-7/2035

info@harju.maavalitsus.ee

Meie *kuupäev digiallkirjas* nr 6-1/6959-2

**Järveküla Saare kinnistu ja lähiala**

**detailplaneeringu esitamine järelevalve**

**teostamiseks ning heakskiitmiseks**

Rae Vallavalitsus esitab Järveküla Saare kinnistu ja lähiala detailplaneeringut puudutavad lisamaterjalid.

Rae Vallavalitsus kajastas detailplaneeringu seletuskirja p 8 planeeringu elluviimise tegevuskavas Terviseameti 18.07.2017 kirjas nr 9.3-1/3529-22 esitatud tingimused.

Rae Vallavalitsus peab põhjendamatuks tingimust, mis näeb ette tee kaitsevööndi ja planeeritava mänguala piirile täiendava piirde paigaldamist. Tee kaitsevöönd on seadusejärgselt ette nähtud küll inimesele ohtlike mõjude vähendamiseks, kuid ei keela seal viibimist. Arvestades Alkranel OÜ ja Hendrikson & Ko OÜ poolt koostatud aruannete tulemustega ning asjaoluga, et kinnistu on teest eraldatud 3 meetrise müratõkkeseinaga, ei pea Rae Vallavalitsus täiendava piirde rajamist vajalikuks. Piirde rajamine on ebamõistlik ka kinnistu üldist visuaalset ja ruumilist ülesehitust arvestades.

Laste õues viibimine toimub iga rühma õpetaja ja/või õpetaja abi järelevalve all ning suurem osa ajast igale rühmale ette nähtud mängualal. Arvestada võiks ka asjaolu, et Saare kinnistu piirile rajatava müratõkkeseina ning Järveküla-Jüri nr 11330 maantee vahel tee kaitsevööndis asub kergliiklustee, mille oluliseks eesmärgiks oli suurendada piirkonna elanike vabaaja veetmise võimalusi ning soodustada ka laste iseseisvat turvalist liikumist.

Lisaks märgime, et 03.07.2017 esitas Rae Vallavalitsus taotluse Maanteeametile riigimaanteel nr 11330 (Järveküla-Jüri tee) piirkiiruse ühtlustamiseks. Maanteeamet vastas taotlusele 16.08.2017 ning andsid nõusoleku mainitud riigimaantee lõigul ühtlustama suurimat piirkiirust paigaldades riigimaantee 11330 lõigule km 0.65-5.65 liiklusmärgid 571 „Asula“, mis kehtestab lõigul asulale kindlaks määratud liikluskorra. Sisuliselt võib öelda, et tegemist on asula sisese tänavaga (ehitusseadustiku § 71 lõige 3 kohaselt on tänava tee kaitsevööndi laius äärmise sõiduraja välimisest servast 10 meetrit).

Kirja lisana on esitatud Pihlaka Farm OÜ esindaja heakskiit viljakuivati töötamisest tulenevate negatiivsete mõjude leevendamiseks ning antud teemal Rae Vallavalitsusega koostööks valmisolekuks.

Lugupidamisega

/*allkirjastatud digitaalselt*/

Mart Võrklaev

vallavanem

Koopia: Terviseameti Põhja talitus: pohja@terviseamet.ee

Lisa:

1. Pihlaka Farm OÜ poolne heakskiit.
2. Detailplaneeringu seletuskiri.

Kadri Randoja 605 6783

kadri.randoja@rae.ee